
Disgrifiad Swydd: Swyddi Gwasanaethau Proffesiynol

	Cyfadran:
	Y Gyfadran Gwyddoniaeth a Pheirianneg 

	Teitl y Swydd:
	Swyddog Ymchwil (Peirianneg Gemegol) 

	Cyflog:
	Gradd 8 ar raddfa XX

	Oriau gwaith: 
	1 CALl

	Contract:
	Swydd am gyfnod penodol tan fis Hydref 2027 yw hon

	Lleoliad:
	Bydd deiliad y swydd yn gweithio ar Gampws y Bae, yn y grŵp Peirianneg Gemegol yn bennaf. Efallai y bydd angen teithio i leoliadau partner/prosiect.



	Cyflwyniad
	[bookmark: _Hlk70014352]Er mwyn cyflawni ei huchelgais cynaliadwy o fod ymysg y 30 o brifysgolion gorau, mae angen gweithlu gwasanaethau proffesiynol ar Brifysgol Abertawe. Rhaid i'r gweithlu hwnnw feddu ar y sgiliau amrywiol i sicrhau y gall gyflawni rhagoriaeth drwy systemau a phrosesau effeithlon ac effeithiol sy'n manteisio ar ddatblygiadau technolegol.
Mae Prifysgol Abertawe’n nodweddiadol am y gwerthoedd, y diwylliant a’r ymddygiadau unigryw sydd wrth wraidd ein holl weithgarwch ac sy'n tanategu pileri allweddol ein Prifysgol fel y’u hamlinellir yng ngweledigaeth a phwrpas y Brifysgol.
Bydd deiliad y swydd yn ymuno â thîm ymchwil Prifysgol Abertawe sy'n cyflwyno prosiect PHEROCROP a ariennir gan Innvoate UK. Gan weithio gyda phartneriaid academaidd, technegol a diwydiannol, bydd y Swyddog Ymchwil yn cefnogi datblygiad a chymeriadu fformiwleiddiadau fferomon bioddiraddadwy, sydd wedi'u microfewngapsiwleiddio ac sy'n cael eu rhyddhau'n araf er mwyn amddiffyn cnydau yn gynaliadwy.


	Gwybodaeth gefndirol 
	Mae PHEROCROP yn brosiect ymchwil a datblygu cydweithredol sy'n datblygu system cyflwyno fferomonau y gellir eu chwistrellu ar gyfer rheoli plâu integredig mewn garddwriaeth fasnachol. Mae cyfraniad Prifysgol Abertawe'n canolbwyntio ar wyddoniaeth fformiwleiddiad a phrofi dadansoddol. Mae'r rhaglen arbrofol yn cynnwys dethol polymerau bioddiraddadwy, fformiwleiddiad a microfewngapsiwleiddio, ymgorffori fferomonau a chydweddoldeb, ymddygiad rhyddhau, sefydlogrwydd ffisegol a storio, ailadroddadwyedd, a pharatoi sypiau arbrofol mwy o faint i'w cael eu dilysu ymhellach.

Gan hyrwyddo gwerthoedd ac ymddygiadau'r Brifysgol, gwella effeithiolrwydd, effeithlonrwydd, ansawdd, cynaliadwyedd a chynwysoldeb yn y Gyfadran, bydd deiliad y swydd yn rhoi ein myfyrwyr, ein staff, ein cydweithredwyr a'r gymuned wrth wraidd y Brifysgol, gan helpu i ddarparu diwylliant a chanlyniadau y gall pob un ohonom fod yn falch ohonynt. 

	Prif Ddiben y Swydd

	1. Cynllunio a chydlynu gweithgareddau arbrofol Prifysgol Abertawe ym maes dylunio fformiwleiddiadau a phrofi dadansoddol/sefydlogrwydd.
2. Dylunio strategaethau arbrofol ar gyfer dethol polymerau bioddiraddadwy, microfewngapsiwleiddio, ymgorffori fferomonau a fformiwleiddiadau rhyddhau sydd wedi'u rheoli.
3. Datblygu ac optimeiddio protocolau ar gyfer paratoi fformiwleiddiadau, asesiad sefydlogrwydd, cineteg rhyddhau a chymeriadu dadansoddol.
4. Dylunio arbrofion cadarn sy'n gwerthuso math, cyfansoddiad, crynodiad ac amodau prosesu polymerau.
5. Dadansoddi a dehongli GC-FID/GC-MS a setiau data dadansoddol eraill ac integreiddio canfyddiadau dadansoddol gyda pherfformiad fformiwleiddiadau.
6. Sefydlu gweithdrefnau ailadroddadwyedd, rheoli ansawdd, rheoli samplau a data ymchwil priodol.
7. Datrys problemau technegol ac addasu ymagweddau arbrofol lle bo angen.
8. Arwain ar y gwaith o ddethol ac optimeiddio fformiwleiddiadau ymgeiswyr gyda'r prif academaidd a phartneriaid y consortiwm.
9. Cefnogi'r gwaith o baratoi sypiau fformiwleiddiad mwy o faint a datblygu protocolau ehangu/gweithgynhyrchu a chymhwyso rhagarweiniol.
10. Darparu arweiniad gwyddonol dydd-i-ddydd i bersonel eraill y prosiect lle bo'n briodol.
11. Cydlynu gweithgareddau labordy a chyfnewid technegol gyda Crop IQ a phartneriaid eraill y prosiect.
12. Monitro cynnydd yn erbyn cerrig milltir Prifysgol Abertawe a chyfrannu at gynllunio'r prosiect a rheoli risg.
13. Paratoi adroddiadau technegol, crynodebau arbrofol, cyflwyniadau a deunydd ar gyfer adrodd am y prosiect ac adrodd i Innovate UK.
14. Cyfrannu at gyhoeddiadau a adolygir gan gymheiriaid, allbynnau cynadleddau, gweithgareddau lledaenu'r gwaith a chynigion ymchwil yn y dyfodol.
15. Nodi allbynnau ymchwil a allai fod yn sensitif yn fasnachol neu a allai fod angen eu hamddiffyn, ac ymdrin â data'r prosiect yn unol â chyfrinachedd a threfniadau eiddo deallusol.
16. Sicrhau bod gweithgareddau arbrofol yn cydymffurfio â gofynion iechyd a diogelwch y Brifysgol, Rheoliadau Rheoli Sylweddau Peryglus i Iechyd, asesu risg, llywodraethu ymchwil a rheoli data.


	Dyletswyddau Cyffredinol
	· Cydlynu a rheoli ei lwyth gwaith ei hun a chyfrannu at gyflawni'r prosiect yn effeithiol.
· Cyfrannu'n llawn at bolisïau Galluogi Perfformiad ac Iaith Gymraeg y Brifysgol.
· Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.
· Cynnal gweithgareddau yn unol â gofynion amgylcheddol y Brifysgol a'r Polisi Cynaliadwyedd.
· Cyfrannu at welliant parhaus perfformiad iechyd a diogelwch a diwylliant iechyd a diogelwch cadarnhaol.
· Sicrhau bod rheoli risg yn rhan annatod o wneud penderfyniadau a chydymffurfio â Pholisi Rheoli Risg y Brifysgol.


	Gwerthoedd y Gwasanaethau Proffesiynol
	Mae holl feysydd y Gwasanaethau Proffesiynol ym Mhrifysgol Abertawe yn gweithredu yn unol â set ddiffiniedig o Werthoedd Craidd – http://www.swansea.ac.uk/cy/y-brifysgol/safon-fyd-eang/gwerthoedd/gwasanaethau-proffesiynol/ a disgwylir i bawb allu dangos ymrwymiad i'r gwerthoedd hyn o adeg cyflwyno cais am swydd i gyflawni eu rôl o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym. Ein Gwerthoedd:
Rydym yn Broffesiynol
Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein gonestrwydd a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog

Rydym yn Cydweithio           
Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.
Rydym yn Ofalgar
Rydym yn cymryd cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol. 
Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.

	
Manyleb Person

	1. PhD mewn Cemeg, Peirianneg Gemegol, Gwyddor Deunyddiau, Gwyddor Polymerau, Gwyddor Fformiwleiddiadau, Gwyddor Fferyllol neu ddisgyblaeth gysylltiedig agos, neu brofiad ymchwil sylweddol cyfwerth.
2. Profiad ymchwil dangosadwy ym maes datblygu fformiwleiddiadau, cymeriadu polymerau/deunyddiau, systemau rhyddhau sydd wedi'u rheoli, cemeg ddadansoddol neu feysydd sy'n gysylltiedig agos.
3. Profiad o ddylunio arbrofol annibynnol, datblygu dulliau a dehongli setiau data cymhleth.
4.  gallu i ddatblygu, optimeiddio a datrys dulliau labordy yn annibynnol.
5. Sgiliau dadansoddol, ansoddol a chyfathrebu gwyddonol cryf.
6. Y gallu i gynllunio a chydlynu gweithgareddau ymchwil yn erbyn cerrig milltir a dyddiadau cau prosiectau.
7. Y gallu i baratoi adroddiadau gwyddonol a thechnegol o ansawdd uchel ar gyfer cynulleidfaoedd academaidd a diwydiannol.
8. Y gallu i ddarparu arweiniad gwyddonol i staff ymchwil neu dechnegol iau.
9. Dealltwriaeth dda o iechyd a diogelwch mewn labordai, Rheoliadau Rheoli Sylweddau Peryglus i Iechyd a rheoli data ymchwil.
10. Y gallu i weithio'n effeithiol ar draws consortiwm academaidd-diwydiannol amlddisgyblaethol.
Yr Iaith Gymraeg
Mae'r swydd hon yn gofyn am sgiliau Cymraeg ar lefel 1 - 'ychydig'. Nid oes angen i ymgeiswyr allu siarad Cymraeg pan fyddant yn cyflwyno cais. Gellir cyrraedd lefel 1 drwy  hyfforddiant sylfaenol yn y Brifysgol
Meini Prawf Dymunol
11. Profiad o weithio gyda pholymerau bioddiraddadwy, microfewngapsiwleiddio neu fformiwleiddiad rhyddhau sydd wedi'i reoli.
12. Profiad o weithio gyda fferomonau, cyfansoddion cyfnewidiol neu cynhwysion actif perthynol.
13. Profiad ymarferol o ddefnyddio GC-FID, GC-MS, LC-MS/MS neu dechnegau dadansoddol perthynol.
14. Profiad o brofi sefydlogrwydd ac astudiaethau rhyddhau cineteg.
15. Profiad o oruchwylio neu gefnogi ymchwilwyr neu staff technegol iau.
16. Profiad o ymchwil a datblygu trawsfudol neu sy'n wynebu diwydiant a gweithgareddau labordy i'w hehangu.
17. Profiad o brosiectau Innovate UK, UKRI neu brosiectau cydweithredol eraill a ariennir yn allanol.
18. Cofnod o allbynnau ymchwil a adolygwyd gan gymheiriaid sy'n berthnasol i'r swydd.


	Gwybodaeth Ychwanegol
	Ymholiadau anffurfiol: c.tizaoui@abertawe.ac.uk

